**PREDSJEDNIK**

Broj:

Tivat, 10.09.2020. godine

**Zapisnik sa III Konstitutivne sjednice Privrednog savjeta Opštine Tivat**

**Sjednica je počela u 11:00 časova u kabinetu Predsjednika Opštine Tivat na trećem spratu zgrade Opštine Tivat, Trg Magnolije br. 1**

 Prisutni su bili sledeći članovi Privrednog savjeta ( njihovi zamjenici) : Predsjednik opštine dr Siniša Kusovac, Petar Vujović, Danica Banjević, Iva Nenezić, Biljana Krivokapić, Goran Kovačević,Branko Zgradić,Rajka Jovićević

 Odsutni članovi koji su opravdali svoje odsustvo su Risto Lučić, Tonći Francesković i Sneško Kovinić.

**Sjednicu je otvorio sekretar Sekretarijata za turizam i preduzetništvo Petar Vujović** koji je iznio teme o kojim će se diskutovati na sastanku a to su:

1.Posljedice krize uzrokovane COVID 19 i njen uticaj na lokalnu privredu,

2.Aktuelni paketi ekonomskih mjera pomoći stanovništvu i privredi na državnom i lokalnom nivou ,

3.Definisanje zajedničkih aktivnosti i mjera u cilju ublažavanja posljedica ekonomske krize na lokalnom nivou u narednom periodu,

a sve u cilju što kvalitetnijih prijedloga za buduće djelovanje lokalne samouprave kako bi smanjila posljedice uzrokovane COVID19 i vratila privredu na od prošle godine uz mogućnost daljeg unapređenja

Dalje je preuzeo riječ Predsjednik Opštine tivat **Dr. Siniša Kusovac** koji je ujedno i Predsjednik Savjeta koji se zahvalio odazivu članova Savjeta i njihovom doprinosu u vidu sugestija, pridjeloga i primera kako bi rad lokalne samouprave bio što efektivniji i efikasniji. Naglasio je da su donešene mjere kako na državnom tako i na lokalnom nivou kako bi se pomoglo malim,srednjim i većim preduzećima u premošćavanju aktuelne situacije. Dalje navodi da je lokalna samouprava je donijela dva paketa mjera koji su koncipirani tako da sa jedne strane pomognu građanima i preduzećima a da sa druge strane ne dođe do ugrožavanja i likvidnosti same lokalne uprave, te da pomoću zaključaka sastanka Savjeta će se uspjeti u narednom periodu donijeti i još jedan paket mjera za subvenciju za određene dotacije, te prepušta riječ ostalim članovima Savjeta.

 Branko Zgradić koji je predstavnik kompanije “Navar” konstatovao je kako je situacija lošija nego predhodnih godina, ali su spremni da izađu iz situacije bez drastičnih promjena u poslovanju, te da paketi mjera koje su donijeti su pomogli u tom procesu. Dalje navodi kako je saradnja sa većim kompanijama kao što su “Porto Montenegro” i “Luštica Development” pomogla u premošćavanju krize te naglašava kako upravo ta saradnja između preduzeća u Tivtu i regionu, kao i istih sa Lokalnom samoupravom treba da bude još učestalija i efikasnija kako bi se zajedničkim snagama izašlo iz aktuelne situacije, te apeluje na administraciju Opštine Tivat da bude još ažurnija kako bi preduzećima olakšali i ubržali poslovanje.

 Goran Kovačević ispred “Luštica Development” svoje izlaganje započinje nadovezujući se na prethodnika ističući da su paketi mjera itekako pomogli da se stabilizuje poslovanje kompanije Luštica development. Navodi kako je ineresovanje za nekretnine ove godine čak i veće nego prethodnih ali zbog aktuelne situacije prosto je nemoguće da dođe do samog zaključenja posla jer turisti i investitori nisu u mogućnosti da doputuju u Crnu Goru, te navodi kako brzina oporavka privrede zavisi i od progresa u tim poljima kao što su veća prometnost avio saobraćaja, drumskog saobraćaja preko granica i slično. Sugeriše kako promocija Tivta i same države Crne Gore bi trebala biti mnogo izraženija kako bi se podsticali turisti i strani investitori da dođu u Crnu Goru i na taj način ubrzaju proces oporavka privrede.

Na pitanje sekretara Vujovića da li se očekuje pad cijena nekretnina zbog krize koja je prouzrokovana COVID19 je odgovorio negativno.

 Danica Banjević, predstavnik Turističke organizacije Tivat, započinje svoje izlaganje tako što navodi da je fokus stavljen na promociju Tivta u sledećoj sezoni na način tako što će se sam imidž Tivta poboljšati kroz međunarodne organizacije kao što je GSTC putem koje bi Tivat dobio međunarodno priznanje “Zelenog grada”. Konstatuje kako u Avgustu 2020. godine se desio mali pomak u odnosu na prošle mjesece pa određeni hoteli su imali popunjenost od 70% u odnosu na Avgust mjesec 2019. godine, te su to uvidjeli kao priliku produženja sezone organizovanjem Jedriličarkog kupa i sličnim manifestacijama koje bi doveli turiste u naš grad.

 Na izganje predstavnika TO Tivat se nadovao i sekretar Vujović, predlogom o promociji Tivta izradom ,,loyalty” kartica koje bi se poklanjale turistima koji provedu odmor u Tivtu a te kartice bi svakim njihovim sledećim boravkom donosile određene benefite, te da Sekretarijat za turizam i preduzetništvo i TO Tivat rade na tom i sličnim projektima koji bi privukli turiste Tivtu .

Na kraju sastanka Predsjednik dr. Siniša Kusovac zaključuje da je za dalji napredak potrebno umrežavanje turističke organizacije sa pravnim licima kako iz oblasti turizma tako i iz drugih oblasti kao što je nautički turizam, zdravstveni turizam, sportski turizam i slično i tražiti modelitete zajedničke saradnje a da će se Lokalna samouprava truditi da bude “kopča” između preduzetnika, nacionalnog i opštinskog nivoa saradnje a sve u cilju zajedničkog boljitka i razvoja lokalne zajednice.

Zapisnik završen u 11:50 časova.

**ZAPISNIČAR PREDSJEDNIK PRIVREDNOG SAVJETA**

**Ivana Kankaraš Dr Siniša Kusovac**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_